
Hantin kieli 


Hantin kieli (aikaisempi nimitys ostjakki; hantiksi 
xaHTbi Hcay, xanti jasaij tai K,aHT0Y ncay, kantdy 
jasBij) on Venäjällä Länsi-Siperiassa asuvien hantien 
puhuma uralilaisen kieliperheen suomalais-ugrilaiseen 
haaraan kuuluva kieli. 

Levinneisyys ja puhujamäärä 


Hanti 

Oma nimi xanibi ucaHr 
Muu nimi ostjakki 

Tiedot 

Alue Hanti-Mansia, Jamalin Nenetsiä, 
Tomskin alue 

Puhujia 13 000 

Sija ei 100 suurimman joukossa 

Kielitieteellinen luokitus 
Kielikunta uralilaiset kielet 

Kieliryhmä suomalais-ugrilaiset kielet 
ugrilaiset kielet 
obinugrilaiset kielet 

Kielikoodit 

ISO 639-2 fiu (muut suomalais-ugrilaiset kielet) 
ISO 639-3 kca (http://www-01.sil.org/iso639-3/ 
documentation.asp?id=kca) 

Ohje 


Hantien perinteistä asuinaluetta ovat Objoen keski- ja alajuoksu Narymista Salehardiin sekä Irtysin 
alajuoksu sivujokineen. Hallinnollisesti alue käsittää suurimman osan Tjumenin alueeseen kuuluvasta Hanti- 
Mansian autonomisesta piirikunnasta, Jamalin Nenetsian lounaisosan sekä Tomskin alueen luoteisosassa 
sijaitsevat Aleksandrovskojen ja Kargasokin piirit. 

Vuonna 1989 Venäjällä laskettiin olevan 22 300 hantia ja 14 200 hantin kielen puhujaa. 
Kansallisuudeltaan hanteista 60,8 % ilmoitti äidinkielekseen hantin ja 38,5 % venäjän.l^^^ Vuoden 2002 
väestölaskennassa rekisteröitiin 28 700 hantia^^^^ ja 13 600 hantin puhujaa.l^^^ Alueellisesti he jakautuivat 
seuraavasti: 

■ Hanti-Mansia 17 100 hantia (joista 5 900 osaa hantin kieltä), 

■ Jamalin Nenetsiä 8 800 (6 000), 

■ Tomskin alue 900 (53). 

Vuoden 2010 väestönlaskennan mukaan Venäjällä on 9 600 hantin puhujaa^^^l 

Historia ja murteet 


Hanti kuuluu suomalais-ugrilaisten kielten ugrilaiseen ryhmään. Sen lähimmät sukukielet ovat mansi ja 
unkari. Hantia ja mansia kutsutaan puhuma-alueensa mukaan obinugrilaisiksi kieliksi.Obinugrilaisten ja 
unkarilaisten esivanhemmat lienevät eronneet toisistaan ensimmäisen vuosituhannen alkupuolella eaa.^^^^ 

Kieli jakautuu murteisiin, jotka muodostavat kolme ryhmää: 








■ pohjoishanti: Keski-Obin (Serkalin), Kazymin, Berezovon (Suryskarin), Uralin (Obdorin) 
murteet; 

■ etelähanti: lähes sammunut Irtysin murre; 

■ itähanti: Vähin ja Vasjuganin, Surgutin sekä Salymin murteet. 

Murteiden väliset foneettiset ja morfologiset erot ovat huomattavia. Keskinäisen ymmärrettävyyden 
kannalta voidaan puhua jopa kolmesta erillisestä kielestä. Itämurteissa on 6-11 sijamuotoa, etelämurteissa 
5-6 ja pohjoismurteissa vain kolme sijaa. Eroja on myös aikamuodoissa ja verbitaivutuksessa. Itämurteissa 
on kehittynyt monimutkainen vokaalijärjestelmä.^^^J^^^^ Läntisten hantiryhmien kieleen on vaikuttanut 
mansi, pohjoisten nenetsi ja itäisten selkuppi. Hantissa on paljon lainasanoja komista ja erityisesti 
venäjästä.l^^^^ 


Kirjakieli 


Ortodoksiset lähetyssaarnaajat aloittivat hantin kielen kirjallisen viljelyn 1800-luvulla. Vuosisadan 
vaihteessa julkaistiin uskonnollista kirjallisuutta ja laadittiin hantinkielisiä aapisia. Näiden kyrilliseen 
kirjaimistoon perustuneiden julkaisujen käytännön merkitys jäi kuitenkin vähäiseksi. 1930-luvun alussa 
luotiin latinalainen kirjoitusjärjestelmä. Vuonna 1937 siirryttiin kyrilliseen aakkostoon, jota sen jälkeen on 
moneen kertaan uudistettu ja täydennetty. Suurten murre-erojen takia yhteisen kirjakielen luominen on 
osoittautunut mahdottomaksi. Nykyään hantinkielistä kirjallisuutta ilmestyy Kazymin, Suryskaryn, Surgutin 
ja Vähin murteilla. Vuonna 2000 hyväksyttiin uusi kirjaimisto Kazymin murretta varten. 

Vuonna 2000 hyväksytty hantin kirjaimisto 

Hantiksi ilmestyy äidinkielen oppikirjoja, kansanperinnekokoelmia sekä jonkin verran alkuperäistä 
kaunokirjallisuutta. Aikaisemmin julkaistiin myös käännöskirjallisuutta. Kouluissa kieltä opetetaan aineena. 
Opettajia koulutetaan Hanti-Mansijskin ja Salehardin opettajaopistoissa sekä Herzenin pedagogisessa 
yliopistossa Pietarissa.^^^^ Hanty-Mansijskissa ilmestyy hantinkielinen viikkolehti Hänty jasai]^^^^ ja 
Salehardissa vuonna 2001 perustettu Lurjh AvtJ-^^^ Kieltä käytetään myös Hanti-Mansian ja Jamalin 
Nenetsian radiossa ja televisiossa.^^^^ 

Nykytilanne 


Melko suuresta puhujamäärästään huolimatta hantia voidaan pitää vakavasti uhanalaisena kielenä. Sitä 
käyttävät lähinnä vanhemmat sukupolvet, eikä se useinkaan välity lapsille. Kieltä uhkaa myös öljy- ja 
kaasuteollisuuden aiheuttama ympäristön saastuminen, perinteisten elinkeinojen kuihtuminen sekä hantien 









muutto kaupunkeihin. Monet hantiryhmät ovat lähes kokonaan venäläistyneet.1^^^^1^^^^ 

Ethnologue: Khanty (http://www.ethnologue.com/showJanguage. asp?code=kca) (englanniksi) 


Itämerensuomalaiset 


Saamelaiskielet 

Mordvalaiset 

Mari 

Permiläiset 

Hanti 

Mansi 

Unkari 

Samojedikielet 


Länsisaamelaiset 


Itäsaamelaiset 


n • k • m (https://fi.wikipedia.Org/w/index. php?title=Malline:Uralilaiset_kielet&actyipg^|i|£^j 50 t klslst 

inkeroinen ■ karjala (aunuksenkarjala ■ lyydi ■ varsinaiskarjala) ■ liivi ■ suomi 
(kveeni ■ meänkieli) ■ vatja ■ vepsä ■ viro (voro) 

eteläsaame ■ luulajansaame ■ piitimensaame ■ 
pohjoissaame ■ uumajansaame 
akkalansaame t ■ inarinsaame ■ kainuunsaame t ■ 
keminsaame t ■ kiltinänsaame ■ koltansaame ■ turjansaame 

ersä ■ moksa 

mari (niittymari ■ vuorimari) 
komi (komipermjakki) ■ udmurtti 
hanti 
mansi 
unkari 

Pohjoissamojedilaiset enetsi ■ juratsi t ■ nenetsi ■ nganasani 
Eteläsamojedilaiset kamassi t ■ matori t ■ selkuppi 
merja t ■ mestsera t ■ muroma t 


Luokittelemattomat 

Kielten alueellisia nimityksiä tai kiisteltyjä ryhmittelyjä; suomalais-ugrilaiset ■ 
suomalais-permiläiset ■ suomalais-volgalaiset ■ volgalaiset ■ suomalais-saamelaiset ■ ugrilaiset 

obinugrilaiset 


Noudettu kohteesta ”https://fi.wikipedia.org/w/index.php?title=Hantin_kieli&oldid=17579937” 

